CELEX: 22002D0133
Language: mt
Date: 2002-09-27 00:00:00
Title: Deċiżjoni tal-Kumitat Konġunt taż-ŻEE Nru 133/2002 tas-27 ta' Settembru 2002 li tenmenda l-Anness XIII (Trasport) li tinsab mal-Ftehim ŻEE

Avviż Legali Importanti

|

22002D0133

Official Journal L 336 , 12/12/2002 P. 0033 - 0033

		Deċiżjoni tal-Kumitat Konġunt taż-ŻEENru 133/2002tas-27 ta' Settembru 2002li tenmenda l-Anness XIII (Trasport) li tinsab mal-Ftehim ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, hawnhekk iżjed 'l quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) L-Anness XIII li jinsab mal-Ftehim kien emendat bid-Deċiżjoni tal-Kumitat Konġunt ŻEE Nru 106/2002 tat-12 ta' Lulju 2002 [1].(2) id-Direttiva 2002/30/KE tal-Parlament Ewropew u tal-Kunsill tas-26 ta' Marzu 2002 dwar l-istabbiliment ta' regoli u proċeduri fir-rigward ta' l-introduzzjoni ta' restrizzjonijiet ta'operat relatati mal-ħoss f'ajruporti tal-Komunità [2] għandha tiġi inkorporata fil-Ftehim.(3) ir-Regolament tal-Kunsill (KE) Nru 925/1999 għandu jitħassar,IDDEĊIEDA KIF ĠEJ:Artikolu 1It-test tal-punt 66f (Regolament tal-Kunsill (KE) Nru 925/1999) ta' l-Anness XIII li jinsab mal-Ftehim għandu jiġi sostitwit b'dan li ġej:"32002 L 0030: Id-Direttiva 2002/30/KE tal-Parlament Ewropew u tal-Kunsill tas-26 ta' Marzu 2002 dwar l-istabbiliment ta' regoli u proċeduri fir-rigward ta' l-introduzzjoni ta' restrizzjonijiet ta'operat relatati mal-ħoss f'ajruporti tal-Komunità (ĠU L 85, tat-28.3.2002, p. 40)."Artikolu 2It-testi tad-Direttiva 2002/30/KE fil-lingwi ta' l-Islanda u tan-Norveġja, li għandhom jiġu ppublikati fis-Suppliment ŻEE tal-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 3Din id-Deċiżjoni għandha tidħol fis-seħħ fil-5 ta' Ottubru 2002, kemm-il darba n-notifikazzjonijiet kollha taħt l-Artikolu 103(1) tal-Ftehim ikunu intgħamlu lill-Kumitat Konġunt ŻEE [3].Artikolu 4Din id-Deċiżjoni għandha tiġi ppublikata fit-Taqsima ŻEE ta', u fis-Suppliment ŻEE ta', l-Ġurnal Uffiċjali tal-Komunitajiet Ewropej.Magħmula fi Brussel, fis-27 ta' Settembru 2002.Għall-Kumitat Konġunt taż-ŻEEIl-PresidentGunnar Snorri Gunnarsson[1] ĠU L 298, tal-31.10.2002, p. 27.[2] ĠU L 85, tat-28.3.2002, p. 40.[3] L-ebda ħtiġijiet kostituzzjonali indikati.--------------------------------------------------